Άννα-Μαρία της Ελλάδας

Η Άννα-Μαρία (Anne-Marie of Denmark, 30 Αυγούστου 1946) είναι μέλος της Δανικής και της πρώην Ελληνικής βασιλικής οικογένειας. Ήταν η τελευταία Βασίλισσα των Ελλήνων, από το 1964 έως το 1973, ως σύζυγος του τότε βασιλιά Κωνσταντίνου Β΄. Επίσης είναι Πριγκίπισσα της Δανίας. Είναι η πρόεδρος του Ιδρύματος Άννα-Μαρία.

Πρώιμα χρόνια
Η Άννα-Μαρία Δάγμαρ Ίνγριδ γεννήθηκε στις 30 Αυγούστου 1946 στα Ανάκτορα Αμάλιενμποργκ της Κοπεγχάγης. Είναι το τρίτο παιδί του Φρειδερίκου Θ΄ της Δανίας και της Ίνγκριντ. Ο πατέρας της ήταν ο μεγαλύτερος γιος του Χριστιανού Ι΄ και της Αλεξανδρινής της Δανίας. Η μητέρα της, από την άλλη, ήταν η μοναδική κόρη του Γουσταύου ΣΤ΄ Αδόλφου της Σουηδίας και της Μαργαρίτας του Κόννωτ.

Η βάπτιση της πριγκίπισσας Άννας-Μαρίας έγινε στις 9 Οκτωβρίου 1946 στην Εκκλησία του Χόλμεν της κεντρικής Κοπεγχάγης. Ανάδοχοί της ήταν ο παππούς της Χριστιανός Ι' και η σύζυγός του Αλεξανδρινή, ο παππούς της Γουσταύος ΣΤ' Αδόλφος, ο θείος της Μπέρτιλ της Σουηδίας, ο Βασιλιάς της Νορβηγίας Χάακον Ζ' , ο Γεώργιος της Ελλάδας και της Δανίας, η Μάρθα της Σουηδίας, η Μαρία του Ηνωμένου Βασιλείου, η Δάγμαρ της Δανίας και η Ιουλιάνα της Ολλανδίας.

Μεγάλωσε μαζί με τις αδελφές της Μαργαρίτα, νυν Βασίλισσα της Δανίας, και Βενεδίκτη, ενώ φοίτησε σε δημόσιο σχολείο. Από μικρή είχε κλίση στην κλασική μουσική. Αποφοίτησε από τα ελβετικά κολλέγια Chatelard και Le Mesnil.

Έπειτα από το αποτυχημένο Αντικίνημα της 13ης Δεκεμβρίου 1967 του συζύγου της ενάντια στη Δικτατορία των Συνταγματαρχών, έφυγαν οικογενειακώς από την Ελλάδα και εγκαταστάθηκαν στη Ρώμη. Αργότερα, το 1973, η τέως βασιλική οικογένεια μετακόμισε στο Λονδίνο. Από το 2013 επέστρεψαν μόνιμα στην Ελλάδα και ζουν στο Πόρτο Χέλι.

Γάμος και οικογένεια

Παντρεύτηκε σε ηλικία μόλις 18 ετών και 18 ημερών τον Κωνσταντίνο Β΄ των Ελλήνων, στις 18 Σεπτεμβρίου 1964, στην Αθήνα, που υπήρξαν και οι μοναδικοί επίσημοι βασιλικοί γάμοι που έγιναν στην Ελλάδα κατά τη νεότερη ιστορία. Μαζί απέκτησαν δύο κόρες και τρεις γιους:

 την Αλεξία (10 Ιουλίου 1965, Μον Ρεπό, Κέρκυρα) που παντρεύτηκε στις 9 Ιουλίου 1999 στο Λονδίνο τον Κάρλος Μοράλες Κιντάνα και απέκτησαν τέσσερα παιδιά:
 Αρριέτα Μοράλες ντε Γκρέθια (24 Φεβρουαρίου 2002, Βαρκελώνη).
 Άννα Μαρία Μοράλες ντε Γκρέθια (15 Μαΐου 2003, Βαρκελώνη).
 Κάρλος Μοράλες ντε Γκρέθια (30 Ιουλίου 2005, Βαρκελώνη).
 Αμέλια Μοράλες ντε Γκρέθια (26 Οκτωβρίου 2007, Ισπανία).
 τον Παύλο (20 Μαΐου 1967, Τατόι) που παντρεύτηκε την 1 Ιουλίου 1995 στο Λονδίνο τη Μαρί Σαντάλ Μίλλερ και απέκτησαν πέντε παιδιά:
 την Μαρία Ολυμπία (25 Ιουλίου 1996, Νέα Υόρκη).
 τον Κωνσταντίνο Αλέξιο ( 29 Οκτωβρίου 1998, Νέα Υόρκη).
 τον Αχιλλέα Ανδρέα (12 Αυγούστου 2000, Νέα Υόρκη).
 τον Οδυσσέα Κίμωνα (14 Σεπτεμβρίου 2004, Λονδίνο).
 τον Αριστείδη Σταύρο (29 Ιουνίου 2008, Λος Άντζελες).
 τον Νικόλαο (1 Οκτωβρίου 1969, Ρώμη) που παντρεύτηκε στις 25 Αυγούστου 2010 στον Ναό του Αγίου Νικολάου στις Σπέτσες την Τατιάνα Μπλάτνικ.
 την Θεοδώρα (9 Ιουνίου 1983, Λονδίνο).
 τον Φίλιππο ( 26 Απριλίου 1986, Λονδίνο), που παντρεύτηκε με πολιτικό γάμο στις 12 Δεκεμβρίου 2020 στην Ελβετία και με θρησκευτικό γάμο στις 23 Οκτωβρίου 2021 στην Μητρόπολη Αθηνών τη Νίνα Φλορ.

Τίτλοι, προσφωνήσεις και τιμές

Τίτλοι και προσφωνήσεις
Η Άννα-Μαρία έχει χρησιμοποιήσει τους παρακάτω τίτλους και προσφωνήσεις:
30 Αυγούστου 1946 – 18 Σεπτεμβρίου 1964: Η Αυτής Βασιλική Υψηλότητα Πριγκίπισσα Άννα-Μαρία της Δανίας
18 Σεπτεμβρίου 1964 – 1 Ιουνίου 1973: Η Αυτής Μεγαλειότητα η Βασίλισσα των Ελλήνων και Πριγκίπισσα της Δανίας 
1 Ιουνίου 1973 – μέχρι σήμερα: Η Αυτής Μεγαλειότητα η τέως Βασίλισσα Άννα Μαρία της Ελλάδας και Πριγκίπισσα της Δανίας

Τιμές
 Ελλάδα:
Μεγαλόσταυρος του Τάγματος του Σωτήρος
Αναμνηστικό Μετάλλιο για την εκατονταετηρίδα του Βασιλικού Οίκου της Ελλάδας
 Δανία: Ιππότης του Τάγματος του Ελέφαντα
 Αυτοκρατορία του Ιράν: Αναμνηστικό Μετάλλιο της 2500ης επετείου της ίδρυσης της Περσικής Αυτοκρατορίας

Πρόγονοι

<center>

Σημειώσεις και παραπομπές

Σημειώσεις

Παραπομπές

Εξωτερικοί σύνδεσμοι 

Επίσημη ιστοσελίδα της Ελληνικής Βασιλικής Οικογένειας

|-
|colspan=3|<center>Γραμμή διαδοχής

|-

Ελλάδας
Δανία
Μεγαλόσταυρος του Τάγματος του Σωτήρος
Δανοί ευγενείς
Πριγκίπισσες της Δανίας
Βασίλισσες της Ελλάδας